PMIndiaData/PMIndiaSum huggingface dataset:
પ્રધાનમંત્રી આવતીકાલે મહારાષ્ટ્રની મુલાકાત લેશે

પ્રધાનમંત્રી શ્રી નરેન્દ્ર મોદી 16 ફેબ્રુઆરી, 2019નાં રોજ મહારાષ્ટ્રમાં યવતમાલ અને ધૂળેની મુલાકાત લેશે. તેઓ રાજ્યમાં વિવિધ વિકાસલક્ષી પ્રોજેક્ટનું લોકાર્પણ કરશે. યવતમાલમાં પ્રધાનમંત્રી બટન દબાવીને નાંદેડમાં એકલવ્ય મોડલ રેસિડેન્શિયલ સ્કૂલનું ઉદ્ઘાટન કરશે. આ સ્કૂલની ક્ષમતા 420 વિદ્યાર્થીઓની છે, જેમાં અત્યાધુનિક સુવિધાઓ છે. આ સ્કૂલ આદિવાસી વિદ્યાર્થીઓમાં વચ્ચે શિક્ષણની ગુણવત્તામાં વધારો કરવામાં મદદ મળશે તેમજ સંપૂર્ણ વૃદ્ધિ અને અંગત વિકાસ માટેનું માધ્યમ પ્રદાન કરશે. પ્રધાનમંત્રી પ્રધાનમંત્રી આવાસ યોજના (પીએમએવાય) હેઠળ નિર્માણ થયેલા ઘરોનાં ઇ-ગૃહ પ્રવેશ માટે પસંદ થયેલા લાભાર્થીઓને ચાવી સુપરત કરશે. પ્રધાનમંત્રી વીડિયો લિન્ક મારફતે અજની (નાગપુર) – પૂણે ટ્રેનને લીલી ઝંડી આપશે. આ ટ્રેનમાં થ્રી ટાયર એર કન્ડિશન્ડ કોચ હશે તથા નાગપુર અને પૂણે વચ્ચે ઓવરનાઇટ સર્વિસ પ્રદાન કરશે. સેન્ટ્રલ રોડ ફંડ (સીઆરએફ) હેઠળ માર્ગોનું શિલારોપણ બટન દબાવીને કરશે. પ્રધાનમંત્રી મહિલા સ્વયંસહાય જૂથોને મહારાષ્ટ્ર સ્ટેટ રુરલ લાઇવલિહૂડ્સ મિશન (
પ્રધાનમંત્રી આવતી કાલે વારાણસીની મુલાકાત લેશે

પ્રધાનમંત્રી શ્રી નરેન્દ્ર મોદી આવતીકાલે (18 સપ્ટેમ્બર, 2015) વારાણસીની મુલાકાત લેશે. શ્રી નરેન્દ્ર મોદી શહેરમાં આગમન બાદ તરત જ વારાણસીના રીક્ષા સંઘ દ્વારા આયોજીત કાર્યક્રમમાં હાજરી આપશે. જ્યાં તેઓ, પ્રધાનમંત્રી જન ધન યોજના હેઠળ 662 રીક્ષા – 551 પૈડલ રીક્ષા અને 101 ઈ-રીક્ષાના પેકેજનું વિતરણ કરશે. તેઓ રીક્ષા ચાલકો, હાથગાડીવાળા અને રસ્તા ઉપર વેપાર કરતા લોકોને સૂર્યશક્તિથી ચાલતા 1000 ફાનસની પણ વહેંચણી કરશે. પ્રધાનમંત્રી લાભાર્થીઓને સંબોધશે. આ પછી પ્રધાનમંત્રી સંકલિત વીજળી વિકાસ યોજનાનો ડીએલડબલ્યુ ગ્રાઉન્ડ ખાતે જાહેર સભામાં આરંભ કરશે. તેઓ આંતરમાળખાના કેટલાક પ્રોજેક્ટોનો શિલાન્યાસ કરશે. તેઓ રીમોટ વ્યવસ્થા દ્વારા બનારસ હિંદુ યુનિવર્સિટીમાં એક ટ્રોમા સેન્ટર રાષ્ટ્રને અર્પણ કરશે અને રામનગર પોસ્ટ ઓફિસમાં રેલવે મુસાફરો માટે પેસેન્જર રીઝર્વેશન સગવડનું ઉદ્ઘાટન કરશે.
પ્રધાનમંત્રીએ ભારત પાસે દક્ષિણ એશિયામાં રામસર સાઇટ્સનું સૌથી મોટું નેટવર્ક હોવા પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ વધુ બે વેટલેન્ડ્સ, ગુજરાતમાં ખીજડિયા વન્યજીવ અભયારણ્ય અને યુપીમાં બખીરા વન્યજીવ અભયારણ્યને રામસર સાઇટની યાદીમાં સમાવવા બદલ ખુશી વ્યક્ત કરી છે. કેન્દ્રીય પર્યાવરણ, વન અને આબોહવા પરિવર્તન મંત્રી શ્રી ભૂપેન્દ્ર યાદવના ટ્વીટ પર પ્રતિક્રિયા આપતા વડાપ્રધાને ટ્વીટ કર્યું: "ઉત્તમ સમાચાર! દક્ષિણ એશિયામાં રામસર સાઇટ્સનું સૌથી મોટું નેટવર્ક ધરાવતું ભારત આપણા નાગરિકોની વનસ્પતિ અને પ્રાણીસૃષ્ટિનું રક્ષણ કરવા અને પ્રકૃતિ સાથે સુમેળમાં રહેવાની પ્રતિબદ્ધતા દર્શાવે છે."
પ્રધાનમંત્રીએ કેનેડાના પ્રધાનમંત્રી શ્રી જસ્ટિન ટ્રૂડૂ સાથે ટેલીફોન પર વાતચીત કરી

પ્રધાનમંત્રી શ્રી નરેન્દ્ર મોદીએ કેનેડાની તાજેતરની સામાન્ય ચૂંટણીઓ બાદ નિયુક્ત થયેલા પ્રધાનમંત્રી અને લિબરલ પાર્ટીના નેતા શ્રી જસ્ટિન ટ્રૂડૂ સાથે ટેલીફોન પર વાતચીત કરી. પ્રધાનમંત્રી શ્રી નરેન્દ્ર મોદીએ કેનેડામાં તાજેતરમાં થયેલી સામાન્ય ચૂંટણીઓમાં વિજય પ્રાપ્ત કરવા બદલ શ્રી ટ્રૂડૂને હાર્દિક અભિનંદન પાઠવ્યા. પ્રધાનમંત્રી શ્રીએ કેનેડાને પ્રગતિ તેમજ સમૃદ્ધિના માર્ગે અગ્રેસર બનાવવા માટેની શ્રી ટ્રૂડૂની નવી જવાબદારીઓ માટે તેમને સફળતા મળે એ માટે શુભકામના વ્યક્ત કરી. પ્રધાનમંત્રી શ્રીએ ચાલુ વર્ષે એપ્રિલ મહિનામાં કેનેડા પ્રવાસ દરમિયાન શ્રી ટ્રૂડૂ સાથે થયેલી પોતાની મુલાકાત યાદ કરી. તેમણે કહ્યું કે ભારત અને કેનેડાનાં સંબંધ લોકશાહીના સમાન માળખા, વિવિધતા, કાયદાના શાસનને સમર્થન આપવા તેમજ પરસ્પર સંબંધ વધુ ઘનિષ્ઠ બનાવવાની દૃઢ ઈચ્છાથી જોડાયેલા છે. ભારત કેનેડા સાથે પોતાની વ્યૂહાત્મક ભાગીદારીને વધુ મજબૂત કરવા તેમજ તેનો વ્યાપ વધારવાને સૌથી વધુ પ્રાથમિકતા આપે છે. શ્રી ટ્રૂડૂએ શુભેચ્છાઓ પાઠવવા બદલ પ્રધાનમંત્રીનો આભાર માન્યો. શ્રી ટ્રૂડૂએ બંને દેશો વચ્ચેનાં સંબંધો વધુ મજબૂત બનાવવા માટે પ્રધાનમંત્રી સાથે ખભેખભા મિલાવીને કામ કરવા તેમજ રાજકીય, આર્થિક અને સુરક્ષા ક્ષેત્ર સહિતનાં તમામ ક્ષેત્રોમાં પ્રગતિ સાધવાની પોતાની પ્રબળ ઇચ્છા વ્યક્ત કરી. પ્રધાનમંત્રી શ્રીએ શ્રી ટ્રૂડૂને ભારતના સત્તાવાર પ્રવાસે આવવા માટે આમંત્રણ આપ્યું, જેને શ્રી ટ્રૂડૂએ સહર્ષ સ્વીકાર્યું. બંને નેતાઓએ આગામી જી-20 અને સીઓપી સંમેલનો દરમિયાન પણ પરસ્પર મુલાકાત અંગે સહમતિ વ્યક્ત કરી.
પ્રધાનમંત્રીએ નવી દિલ્હીમાં નવા એએસઆઈ હેડક્વાટર્સનું ઉદઘાટન કરશે

પ્રધાનમંત્રી શ્રી નરેન્દ્ર મોદી 12 જુલાઈ, 2018ના રોજ નવી દિલ્હીમાં તિલક માર્ગ ખાતે આવેલા ભારતીય પુરાતત્વીય સર્વેક્ષણ (એએસઆઈ)ના નવા મુખ્યાલયની ઈમારતનું ઉદ્ઘાટન કરશે. નવું મુખ્યાલય અદ્યતન સુવિધાઓથી સજ્જ કરવામાં આવ્યું છે, જેમાં કાર્યક્ષમ ઉર્જા અને વરસાદી પાણીના સંગ્રહનો સમાવેશ થાય છે. તેમાં આશરે 1.5 લાખ પુસ્તકો અને સામયિકોના સંગ્રહ સાથે સેન્ટ્રલ આર્કિયોલોજિકલ લાયબ્રેરીનો પણ સમાવેશ કરવામાં આવ્યો છે.
પ્રધાનમંત્રીએ ગુજરાતના સ્થાપના દિવસ પર ગુજરાતના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગુજરાત સ્થાપના દિવસ પર ગુજરાતની જનતાને શુભેચ્છા પાઠવી છે. એક ટ્વીટમાં પ્રધાનમંત્રીએ કહ્યું; "ગુજરાતના સ્થાપના દિવસ પર, ગુજરાતના લોકોને મારી શુભેચ્છાઓ. મહાત્મા ગાંધી, સરદાર પટેલ અને અન્ય કેટલાક મહાનુભાવોના આદર્શોથી પ્રેરિત, ગુજરાતના લોકો તેમની વિવિધ સિદ્ધિઓ માટે વ્યાપકપણે પ્રશંસનીય છે. આવનારા વર્ષોમાં ગુજરાત પ્રગતિ કરતું રહે. "
પ્રધાનમંત્રીએ સુ-30એમકેઆઇમાંથી બ્રહ્મોસ એએલસીએમનાં પ્રથમ સફળ પરીક્ષણ પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ સુ-30એમકેઆઈ ફાઇટર વિમાનમાંથી બ્રહ્મોસ એએલસીએમ (એર લોન્ચ ક્રૂઝ મિસાઇલ)નાં પ્રથમ સફળ પરીક્ષણ પર ખુશી વ્યક્ત કરી છે. પ્રધાનમંત્રીએ આ નોંધપાત્ર સફળતા સાથે સંકળાયેલા તમામ લોકોને અભિનંદન પણ પાઠવ્યાં હતાં. પ્રધાનમંત્રીએ કહ્યું હતું કે, “સુ-30એમકેઆઇમાંથી બ્રહ્મોસ એએલસીએમનાં પ્રથમ સફળ પરીક્ષણ પર આનંદ થયો છે. આ મહત્ત્વપૂર્ણ સફળતા સાથે સંકળાયેલા તમામ લોકોને અભિનંદન.”
પ્રધાનમંત્રી એડવાન્ટેજ આસામ – ગ્લોબલ ઇન્વેસ્ટર્સ સમિટ 2018નાં ઉદઘાટન સત્રને સંબોધિત કરશે

પ્રધાનમંત્રી શ્રી નરેન્દ્ર મોદી આવતીકાલે ગૌહાટીમાં એડવાન્ટેજ અસમ – ગ્લોબલ ઇન્વેસ્ટર્સ સમિટ, 2018નાં ઉદઘાટન સત્રનું સંબોધન કરશે. બે-દિવસનું આ સંમેલનઆસામ સરકાર દ્વારા અત્યાર સુધીની રોકાણને પ્રોત્સાહન અને સુવિધા પ્રદાન કરનારી સૌથી મોટી પહેલ હશે. આ સંમેલનનો ઉદ્દેશ આસામ દ્વારા રોકાણકારોને પૂરાં પાડવામાં આવતાં ભૌગોલિક વ્યૂહાત્મક લાભ પ્રદાન કવાનો છે. આ કાર્યક્રમ દક્ષિણ અને દક્ષિણ-પૂર્વ એશિયામાં વિકાસનાં માર્ગે અગ્રેસર અર્થતંત્રોને નિકાસલક્ષી ઉત્પાદન અને સેવાઓની દ્રષ્ટિએ રાજ્ય દ્વારા ઉત્પાદન ક્ષમતા અને અવસરો પ્રદર્શિત કરશે. આ સંમેલન વીજળી, કૃષિ અને ખાદ્ય પ્રસંસ્કરણ, આઇટી અને આઇટીઇએસ, નદી પરિવહન અને બંદર વસાહતો, પ્લાસ્ટિક એન્ડ પેટ્રોકેમિકલ્સ, ફામાસ્યુટિકલ્સ એન્ડ મેડિકલ ઉપકરણો, હેન્ડલૂમ, વસ્ત્રો અને હસ્તાકળા, પ્રવાસન, હોસ્પિટાલિટી એન્ડ વેલનેસ, નાગરિક ઉડ્ડયન તથા પેટ્રોલિયમ અને કુદરતી ગેસમાં રોકાણની તકો પ્રદર્શિત કરશે.
પ્રધાનમંત્રીએ શ્રી કે. કામરાજને તેમની જન્મજયંતિ નિમિત્તે શ્રધ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ શ્રી કે. કામરાજને તેમની જન્મજયંતિ નિમિત્તે શ્રધ્ધાંજલિ અર્પણ કરી. એક ટવીટમાં પ્રધાનમંત્રીએ કહ્યું, "મહાન શ્રી કે. કામરાજને તેમની જન્મજયંતિ પર શ્રધ્ધાંજલિ. તેમણે તેમનું જીવન રાષ્ટ્રીય વિકાસ અને સામાજિક સશક્તિકરણ માટે સમર્પિત કર્યું. શિક્ષણ, આરોગ્યસંભાળ અને મહિલા સશક્તિકરણ પર તેમનું ભારણ ભારતના લોકોને પ્રેરણા આપતું રહેશે."
મંત્રીમંડળે બેનામી સંપત્તિ લેવડ-દેવડ અટકાયત કાયદો, 1988 અંતર્ગત ન્યાય આપનાર સત્તાની નિમણૂંક અને અપીલીય ન્યાયાધિકરણ રચના કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બેનામી સંપત્તિ લેવડ-દેવડ અટકાયત કાયદો (પીબીપીટી), 1988 અંતર્ગત ન્યાય આપનાર સત્તાની નિમણૂંક અને અપીલીય ન્યાયાધિકરણની રચના કરવા માટે મંજૂરી આપી દીધી છે. મુખ્ય લાક્ષણિકતાઓ: ત્રણ વધારાની બેંચો સહિત ન્યાય આપનાર સત્તાની નિમણૂંક કરવી અને પીબીપીટી કાયદા અંતર્ગત અપીલીય ન્યાયાધિકરણની રચના કરવી. અધિકારીઓ અને કર્મચારીઓને ન્યાય આપનાર સત્તા, ન્યાય આપનાર સત્તાની બેંચો અને અપીલીય ન્યાયાધિકરણ પુરા પાડવા. આમ કરવા માટે આવકવેરા વિભાગ/ સેન્ટ્રલ બોર્ડ ઓફ ડાયરેક્ટ ટેક્સીસ (સીબીડીટી)માંથીએ જ સ્તર પરની અથવા રેન્ક પરની વર્તમાન જગ્યાઓને ખસેડવામાં આવે. ન્યાય આપનાર સત્તા અને અપીલીય ન્યાયાધિકરણ રાષ્ટ્રીય રાજધાની દિલ્હી પ્રદેશ (એનસીટીડી)માં બેસશે. ન્યાય આપનાર સત્તાની બેંચો કોલકાતા, મુંબઈ અને ચેન્નાઈમાં બેસી શકે છે અને આ બાબતમાં જરૂરી સૂચનો પ્રસ્તાવિત ન્યાય આપનાર સત્તાના ચેરપર્સન સાથે ચર્ચા કર્યા બાદ જાહેર કરવામાં આવશે. ફાયદાઓ: આ મંજૂરી મળવાથી ન્યાય આપનાર સત્તાને સુપરત કરવામાં આવતા કેસોના અસરકારક અને વધુ સારા નિરાકરણમાં પરિણમશે અને અપીલીય ન્યાયાધિકરણ સમક્ષ ન્યાય આપનાર સત્તાની વિરુદ્ધમાં દાખલ કરવામાં આવેલ અરજીઓનો ઝડપી નિકાલ લાવશે. ન્યાય આપનાર સત્તાની નિમણુક પીબીપીટી કાયદા અંતર્ગત વહીવટી પગલાઓની પ્રાથમિક તબક્કાની સમીક્ષા પૂરી પાડશે. પ્રસ્તાવિત અપીલીય ન્યાયાધિકરણની રચના થવાથી પીબીપીટી કાયદા અંતર્ગત ન્યાય આપનાર સત્તા દ્વારા પસાર કરવામાં આવેલ ઓર્ડર માટે એક અપીલીય માળખું તૈયાર કરવામાં આવશે.
મંત્રીમંડળે ભારત અને મોરોક્કો વચ્ચે આતંકવાદનો સામનો કરવા સંયુક્ત કાર્ય જૂથ સ્થાપિત કરવા માટેનાં સમજૂતી કરાર (એમઓયુ)ને મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને મોરોક્કો વચ્ચે આતંકવાદનો સામનો કરવા માટે સંયુક્ત કાર્ય જૂથ (જેડબલ્યુજી) સ્થાપિત કરવા માટેનાં એક સમજૂતી કરાર (એમઓયુ)ને મંજૂરી આપી છે. ભારત અને મોરોક્કો દ્વારા આતંકવાદનો સામનો કરવા પર જેડબલ્યુજીની સ્થાપનાથી આતંકવાદી હુમલાઓ સાથે સંબંધિત કેસોમાં મદદ મળશે. એટલે આ એમઓયુ આતંકવાદી પ્રવૃત્તિઓ પર માહિતી મેળવવા/માહિતીનું આદાન-પ્રદાન કરવા માટે આધાર બનશે.
પ્રધાનમંત્રીએ સરદાર વલ્લભભાઈ પટેલને તેમની પુણ્ય તિથિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ સરદાર વલ્લભભાઈ પટેલને તેમની પુણ્યતિથિ પર શ્રદ્ધાંજલિ અર્પણ કરી. તેમણે સરદાર પટેલને રાષ્ટ્ર માટે તેમની અનુકરણીય સેવા અને એકતા તથા અખંડતાના સંદેશ માટે સ્મરણ કર્યું. પ્રધાનમંત્રી એ કહ્યું કે સરદાર પટેલની પુણ્ય તિથી પર આપણે તેમને સલામ કરીએ છીએ. અમે તેમની અનુકરણીય સેવાનું સ્મરણ કરીએ છીએ અને તેમના એકતા અને અખંડતાના સંદેશથી ખુબ પ્રોત્સાહિત છીએ.
મંત્રીમંડળે ભારતમાં સેમી-કન્ડક્ટર્સ અને ડિસ્પ્લે વિનિર્માણ ઇકોસિસ્ટમ વિકસાવવા માટેના કાર્યક્રમને મંજૂરી આપી

આત્મનિર્ભર ભારતની દૂરંદેશીને આગળ ધપાવતા તેમજ ઇલેક્ટ્રોનિક્સ સિસ્ટમ ડિઝાઇન અને વિનિર્માણના ક્ષેત્રે ભારતને વૈશ્વિક હબની સ્થિતિમાં લાવવાના ઉદ્દેશથી આદરણીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ દ્વારા આજે દેશમાં જ દીર્ઘકાલિન સેમી-કન્ડક્ટર અને ડિસ્પ્લે ઇકોસિસ્ટમનો વિકાસ કરવાના વ્યાપક કાર્યક્રમને મંજૂરી આપવામાં આવી છે. આ કાર્યક્રમ સેમી-કન્ડક્ટર્સ અને ડિસ્પ્લે વિનિર્માણ તેમજ ડિઝાઇન મામલે કંપનીઓને વૈશ્વિક સ્તરે સ્પર્ધાત્મક પ્રોત્સાહન પેકેજ પ્રદાન કરશે જેના કારણે ઇલેક્ટ્રોનિક્સ વિનિર્માણ ક્ષેત્રે દેશમાં એક નવા યુગનો અરુણોદય થશે. આના કારણે વ્યૂહાત્મક મહત્વ અને આર્થિક આત્મનિર્ભરતાના ક્ષેત્રમાં ભારતની ટેકનોલોજીકલ અગ્રેસરતાનો માર્ગ મોકળો થશે. સેમી-કન્ડક્ટર્સ અને ડિસ્પ્લે આધુનિક ઇલેક્ટ્રોનિક્સના પાયા છે જે ઇન્ડસ્ટ્રી 4.0 હેઠળ ડિજિટલ પરિવર્તનના આગામી તબક્કાને ચલાવે છે. સેમી-કન્ડક્ટર્સ અને ડિસ્પ્લે વિનિર્માણ ખૂબ જ જટિલ અને સઘન ટેકનોલોજી માંગી લે તેવું ક્ષેત્ર છે જેમાં ખૂબ જ મોટાપાયે મૂડી રોકાણ, ઉચ્ચ કક્ષાનું જોખમ, રોકાણ અને પરત વળતરનો ખૂબ લાંબો સમયગાળો તેમજ ટેકનોલોજીમાં ઝડપથી આવતા પરિવર્તનો જેવા પાસા સામેલ છે. આના કારણે તેમાં નોંધનીય અને ટકાઉક્ષમ રોકાણની જરૂર પડે છે. આ કાર્યક્રમ સેમી-કન્ડક્ટર અને ડિસ્પ્લે વિનિર્માણને મૂડી સહકાર અને ટેકનોલોજિકલ સહયોગ પ્રદાન કરીને વધુ વેગવાન બનાવશે. આ કાર્યક્રમનો ઉદ્દેશ સિલિકોન સેમી-કન્ડક્ટર ફેબ્સ (માઇક્રો ચીપ વિનિર્માણ પ્લાન્ટ), ડિસ્પ્લે ફેબ્સ, કમ્પાઉન્ડ સેમી-કન્ડક્ટર્સ/ સિલિકોન ફોટોનિક્સ / સેન્સર (
કેબિનેટે કેન્દ્ર સરકારના કર્મચારીઓને મોંઘવારી ભથ્થાના વધારાના હપ્તા અને પેન્શનરોને મોંઘવારી રાહત, 01.07.2022થી મળવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે 01.07.2022થી જૂન, 2022ના રોજ પૂરા થતા સમયગાળા માટે ભારતનો ગ્રાહક ભાવ સૂચકાંકમાં 12 માસિક સરેરાશથી વધેલી ટકાવારીના આધારે કેન્દ્ર સરકારના કર્મચારીઓ અને પેન્શનરોને 4%ના દરે મોંઘવારી ભથ્થું અને મોંઘવારી રાહતનો વધારાનો હપ્તો રજૂ કરવાની મંજૂરી આપી છે. . કેન્દ્ર સરકારના કર્મચારીઓ અને પેન્શનરો અનુક્રમે મોંઘવારી ભથ્થું અને મોંઘવારી રાહતની વધુ રકમ માટે 01.07.2022થી હકદાર બનશે. કેન્દ્ર સરકારના કર્મચારીઓને મોંઘવારી ભથ્થામાં આ વધારાના કારણે વધારાની નાણાકીય અસરો વાર્ષિક રૂ. 6,591.36 કરોડ અને નાણાકીય વર્ષ 2022-23માં રૂ.4,394.24 કરોડ (એટલે કે જુલાઈ, 2022 થી ફેબ્રુઆરી, 2023 સુધીના 8 મહિનાના સમયગાળા માટે) રહેવાનો અંદાજ છે; પેન્શનરોને મોંઘવારી રાહતના આ વધારાને કારણે વધારાની નાણાકીય અસરો વાર્ષિક રૂ. 6,261.20 કરોડ અને નાણાકીય વર્ષ 2022-23માં રૂ.4,174.12 કરોડ (એટલે કે જુલાઈ, 2022 થી ફેબ્રુઆરી, 2023 સુધીના 8 મહિનાના સમયગાળા માટે) રહેવાનો અંદાજ છે. મોંઘવારી ભથ્થું અને મોંઘવારી રાહત બંનેના હિસાબથી તિજોરી પર સંયુક્ત અસર વાર્ષિક રૂ. 12,852.56 કરોડ અને નાણાકીય વર્ષ 2022-23માં રૂ.8,568.36 કરોડ (એટલે કે જુલાઈ, 2022 થી ફેબ્રુઆરી, 2023 સુધીના 8 મહિનાના સમયગાળા માટે)ની હશે.
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી ચૌધરી ચરણસિંહને તેમની જયંતિ પર શ્રદ્ધાંજલિ આપી.

પ્રધાનમંત્રીએ કહ્યું કે “ચૌધરી ચરણસિંહજીને તેમની જયંતિ પર યાદ કરીએ છીએ. મહેનતુ ખેડુતોના હક્કોની રક્ષા કરવાની વાત આવે ત્યારે અપરિવર્તનશીલ, ચરણસિંહ જીએ હાંસિયામાં ધકેલાઇ ગયેલા લોકોના સશક્તિકરણ માટે અથાગ મહેનત કરી,તેઓ ભારતની લોકશાહીના તાતણાંને મજબૂત બનાવવામાં સદા અગ્રેસર રહ્યા હતા”
મંત્રીમંડળે જીએસટી સાથે સંબંધિત ચાર ખરડાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં જીએસટી સાથે સંબંધિત ચાર ખરડાને મંજૂરી આપવામાં આવી છે: 1. કેન્દ્રીય ચીજવસ્તુઓ અને સેવાઓના વેરાનો ખરડો, 2017 (સીજીએસટી બિલ) 2. સંકલિત ચીજવસ્તુઓ અને સેવાઓના વેરાનો ખરડો, 2017 (આઇજીએસટી બિલ) 3. કેન્દ્રશાસિત પ્રદેશ ચીજવસ્તુઓ અને સેવાઓના વેરાનો ખરડો, 2017 (યુટીજીએસટી બિલ) 4. ચીજવસ્તુઓ અને સેવાઓનો વેરો (રાજ્યને વળતર) બિલ 2017 (વળતર બિલ) છેલ્લાં છ મહિનામાં જીએસટી કાઉન્સિલે 12 બેઠકોમાં એક પછી એક જોગવાઈનો વિસ્તૃત વિચાર કર્યા બાદ ઉપરોક્ત ચાર ખરડાઓને મંજૂરી આપી છે. સીજીએસટી ખરડો રાજ્યની અંદર ચીજવસ્તુઓ કે સેવાઓના પુરવઠા પર કેન્દ્ર સરકાર દ્વારા કરવેરો અને લેવી એમ બંને ઉઘરાવવાની જોગવાઈ કરે છે. બીજી તરફ, આઇજીએસટી બિલ રાજ્યો વચ્ચે ચીજવસ્તુઓ કે સેવાઓના સપ્લાય પર લેવી અને કરવેરો કે બંને કેન્દ્ર સરકાર દ્વારા ઉઘરાવવાની જોગવાઈ કરે છે. યુટીજીએસટી ખરડો ધારાસભા વિનાના કેન્દ્રશાસિત પ્રદેશોની અંદર ચીજવસ્તુઓ અને સેવાઓના પુરવઠાના પ્રદાન પર કરવેરાની વસૂલાતની જોગવાઈ કરે છે. કેન્દ્રશાસિત પ્રદેશનો જીએસટી કાયદો રાજ્યોના જીએસટી જેવી જ જોગવાઈઓ ધરાવે છે, જે રાજ્યની અંદર ચીજવસ્તુઓ કે સેવાઓ કે બંનેના પુરવઠા પર રાજ્યો/કેન્દ્રશાસિત પ્રદેશો દ્વારા લાદવામાં અને ઉઘરાવવામાં આવશે. વળતર ખરડો ગૂડ્સ એન્ડ સર્વિસીસ ટેક્સના અમલીકરણને કારણે આવકમાં થનાર નુકસાન માટે પાંચ વર્ષ માટે રાજ્યોને વળતર પ્રદાન કરવાની જોગવાઈ બંધારણીય (101મો સુધારો) કાયદા, 2016ની જોગવાઈ 18 મુજબ પ્રદાન કરશે. પૃષ્ઠભૂમિ: સરકાર દેશમાં સૌથી મોટા આર્થિક સુધારામાં સામેલ જીએસટીનો શક્ય તેટલી વહેલી તકે અમલ કરવા પ્રતિબદ્ધ છે. જીએસટી કાઉન્સિલે 1 જુલાઈથી જીએસટીનો અમલ કરવાનો નિર્ણય લીધો છે. નાણાં મંત્રીએ તેમના બજેટ ભાષણમાં ઉલ્લેખ કર્યો છે કે વેપાર અને ઉદ્યોગ સમુદાયને જીએસટીની જોગવાઈ સમજાવવા રાષ્ટ્રીય સ્તરે પહોંચવાના પ્રયાસો કરવામાં આવશે.
વિવિધ ક્ષેત્રોના સ્ટાર્ટ-અપ્સ સાથે સંવાદ વખતે પ્રધાનમંત્રીના સંબોધનનો મૂળપાઠ

નમસ્કાર. કેન્દ્રિય મંત્રીમંડળમાં મારા સહયોગી પિયૂષ ગોયલજી, મનસુખ માંડવિયાજી, અશ્વિની વૈષ્ણવજી, સર્બાનંદ સોનોવાલજી, પરષોત્તમ રૂપાલાજી, જી. કિશન રેડ્ડીજી, પશુપતિ કુમાર પારસજી, જીતેન્દ્ર સિંહજી, સોમ પ્રકાશજી, સમગ્ર દેશમાંથી જોડાયેલા સ્ટાર્ટઅપની દુનિયાના તમામ દિગ્ગજ, આપણા યુવા સાથીઓ, અન્ય મહાનુભવો અને ભાઈ તથા બહેનો. આપણે સૌએ ભારતીય સ્ટાર્ટ-અપ્સની સફળતાના દર્શન પણ કર્યા અને કેટલાક સહયોગીઓના પ્રેઝન્ટેશન પણ જોયા. આપ સૌ ખૂબ જ સારૂં કામ કરી રહ્યા છો. 2022નું આ વર્ષ ભારતીય સ્ટાર્ટ-અપ વ્યવસ્થા માટે અન્ય ઘણી બધી સંભાવનાઓ લઈને આવ્યું છે. આઝાદીના 75મા વર્ષમાં સ્ટાર્ટ-અપ્સ ઈન્ડિયા ઈનોવેશન વીકનું આ આયોજન ખૂબ જ મહત્વપૂર્ણ છે. ભારત જ્યારે પોતાની આઝાદીના 100 વર્ષ પૂરાં કરશે ત્યારે તે ભવ્ય ભારતના નિર્માણમાં પણ તમારી ભૂમિકા ખૂબ જ મોટી રહેશે. દેશના આ બધા સ્ટાર્ટ-અપ્સને તથા સ્ટાર્ટ-અપ્સની દુનિયામાં ભારતનો ઝંડો ઉંચો રાખી રહ્યા છે તેવા તમામ ઈનોવેટિવ યુવાનોને હું ખૂબ ખૂબ અભિનંદન પાઠવું છું. સ્ટાર્ટ-અપ્સની આ સંસ્કૃતિ દેશના દૂર દૂરના વિસ્તારોમાં પહોંચે તે માટે 16 જાન્યુઆરીને હવે નેશનલ સ્ટાર્ટ-અપ ડે તરીકે મનાવવાનો પણ નિર્ણય કરવામાં આવ્યો છે. સાથીઓ, સ્ટાર્ટ-અપ ઈન્ડિયા ઈનોવેશન વીક વિતેલા વર્ષોની સફળતાઓની ઉજવણી કરવાનું અને સાથે સાથે ભવિષ્યની રણનીતિ અંગે ચર્ચા કરવા માટે પણ છે. આ દાયકાને ભારતના
પ્રધાનમંત્રી 2જી અને 3જી જાન્યુઆરી 2020 ના રોજ કર્ણાટકની મુલાકાતે

પ્રધાનમંત્રી શ્રી નરેન્દ્ર મોદી 2 અને 3 જાન્યુઆરી 2020 ના રોજ કર્ણાટકની મુલાકાત લેશે. તુમકુર ખાતે તેઓ શ્રી સિદ્ધગંગા મઠની મુલાકાત લેશે, જ્યાં તેઓ શ્રી શ્રી શિવકુમાર સ્વામીજીના સ્મારક સંગ્રહાલયનું ખાત મહુર્ત કરી તકતીનું અનાવરણ કરશે. પ્રધાનમંત્રી પ્રાર્થના કરશે અને મઠ ખાતે રોપાનું વાવેતર કરશે. આ પ્રસંગે કર્ણાટકના મુખ્યમંત્રી શ્રી બી. એસ. યેદિયુરપ્પા અને અન્ય મહાનુભાવો સહિત શ્રી.સિદ્ધીંગેશ્વર સ્વામી ઉપસ્થિત રહેશે. પ્રધાનમંત્રી સભાને સંબોધન કરશે.
પ્રધાનમંત્રીએ પ્રખ્યાત અભિનેતા દિલીપકુમારના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સુપ્રસિદ્ધ અભિનેતા દિલીપકુમારજીના નિધન પર ઉંડા શોકની લાગણી વ્યક્ત કરી છે અને કહ્યું છે કે તેમનું નિધન આપણા સાંસ્કૃતિક જગતની ખોટ છે. એક ટવીટમાં પ્રધાનમંત્રીએ કહ્યું કે, "દિલીપકુમારજીને ફિલ્મ દંતકથા તરીકે યાદ કરવામાં આવશે. તેઓને અજોડ તેજસ્વીતાનો આશીર્વાદ મળ્યો, જેના કારણે પેઢીઓ સુધીના પ્રેક્ષકો મંત્રમુગ્ધ થયા. તેમના નિધનથી આપણા સાંસ્કૃતિક જગતને ખોટ પડી છે. તેમના પરિજનો, મિત્રો અને અસંખ્ય પ્રશંસકો પ્રત્યે મારી સંવેદના.
પ્રધાનમંત્રી કોમનવેલ્થ ગેમ્સ – 2018નાં ટેબલ ટેનિસનાં મેડલ વિજેતાઓને મળ્યાં

પ્રધાનમંત્રી શ્રી નરેન્દ્ર મોદીએ આજે કોમનવેલ્થ ગેમ્સ 2018નાં ટેબલ ટેનિસનાં મેડલ વિજેતાઓ સાથે વાત કરી હતી. આ રમતવીરો પ્રધાનમંત્રીને નવી દિલ્હીમાં પાર્લામેન્ટ હાઉસમાં મળ્યાં હતાં. પ્રધાનમંત્રીએ આંતરરાષ્ટ્રીય સ્તરે ઉત્કૃષ્ટ પ્રદાન કરવા બદલ આ મેડલ વિજેતા ખેલાડીઓને અભિનંદન આપ્યાં હતાં. તેમણે ઉમેર્યું હતું કે, તેમની કામગીરી પર સમગ્ર દેશને ગર્વ છે. પ્રધાનમંત્રીએ ભારતના નાના નગરોમાંથી ઉભરી રહેલી પ્રતિભાઓને આવકારી હતી અને સતત તેમને પ્રોત્સાહન આપવાની જરૂરિયાત પર ભાર મૂક્યો હતો. આ પ્રસંગે રાજ્ય કક્ષાનાં કેન્દ્રીય પેટ્રોલીયમ અને કુદરતી ગેસ મંત્રી શ્રી ધર્મેન્દ્ર પ્રધાન તથા કેન્દ્રીય યુવા બાબતો અને રમતગમત રાજ્ય મંત્રી કર્નલ રાજ્યવર્ધન રાઠોર ઉપસ્થિત હતાં.
પ્રધાનમંત્રી શ્રી ગુજરાતના જિલ્લા પંચાયત સભ્યોને મળ્યા

પ્રધાનમંત્રી શ્રી નરેન્દ્ર મોદી આજે ગુજરાતના જિલ્લા પંચાયત સભ્યોને મળ્યા હતા. તેમણે ગામડાઓમાં જીવનની ગુણવત્તા અને ઈન્ફ્રાસ્ટ્રક્ચર સુધારવાના માર્ગો અંગેના તેમના વિચારોની પ્રશંસા કરી. પ્રધાનમંત્રી શ્રીએ ટ્વિટ કર્યું: "ગુજરાતના જિલ્લા પંચાયત સભ્યો સાથે અદ્ભુત બેઠક થઈ. તેઓએ ગામડાઓમાં જીવનની ગુણવત્તા અને ઈન્ફ્રાસ્ટ્રક્ચર સુધારવાના માર્ગો પર સૂક્ષ્મ મંતવ્યો આપ્યા."
સાયબર સિક્યુરિટીના ક્ષેત્રે ભારત અને વિયેતનામ વચ્ચે એમઓયુને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે સાયબર સિક્યુરિટીના ક્ષેત્રે ભારત અને વિયેતનામ વચ્ચેના સમજૂતી કરાર (એમઓયુ)ને કાર્યોત્તર મંજૂરી આપી હતી. આ સમજૂતી કરાર પર ત્રીજી સપ્ટેમ્બર, 2016ના રોજ હનોઈ ખાતે ભારતની ઈન્ડિયન કોમ્પ્યુટર ઇમર્જન્સી રિસ્પોન્સ ટીમ (સીઈઆરટી-ઈન) અને વિયેતનામમા જાહેર સુરક્ષા મંત્રાલયના સાયબર સિક્યોરિટી વિભાગ વચ્ચે હસ્તાક્ષર થયા હતા. સમજૂતી કરારનો ઉદ્દેશ ભારત અને વિયેતનામ વચ્ચે જ્ઞાન-માહિતીના આદાન-પ્રદાન અને ડિટેક્શનમાં અનુભવ માટે ઘનિષ્ઠ સહકાર તેમજ બંને દેશો વચ્ચે સાયબર સિક્યુરિટી સંબંધિત બનાવો અંગે ઠરાવ અને નિવારણનો છે. સમજૂતી કરારના અમલને પગલે સમાજવાદી પ્રજાસત્તાક વિયેતનામમાં સાયબર સિક્યુરિટીના ક્ષેત્રે સંસ્થાકીય તેમજ ક્ષમતા નિર્માણ દ્વારા સાયબર સિક્યુરિટીના ક્ષેત્રમાં પરસ્પર નોંધપાત્ર લાભમાં પરિણમશે.
પ્રધાનમંત્રી 30મી ડિસેમ્બરે પશ્ચિમ બંગાળની મુલાકાત લેશે

પ્રધાનમંત્રી શ્રી નરેન્દ્ર મોદી 30મી ડિસેમ્બર, 2022ના રોજ પશ્ચિમ બંગાળની મુલાકાત લેશે. સવારે લગભગ 11:15 વાગ્યે, પ્રધાનમંત્રી હાવડા રેલવે સ્ટેશન પર પહોંચશે, જ્યાં તેઓ હાવડાથી ન્યૂ જલપાઈગુડીને જોડતી વંદે ભારત એક્સપ્રેસને લીલી ઝંડી આપશે. તેઓ કોલકાતા મેટ્રોની પર્પલ લાઇનના જોકા–તરતાલા સ્ટ્રેચનું પણ ઉદ્ઘાટન કરશે અને શિલાન્યાસ કરશે અને વિવિધ રેલવે પ્રોજેક્ટ રાષ્ટ્રને સમર્પિત કરશે. બપોરે 12 વાગ્યે, પ્રધાનમંત્રી
પ્રધાનમંત્રી શ્રીએ USA ના 246મા સ્વતંત્રતા દિવસ પર શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ યુનાઈટેડ સ્ટેટ્સ ઑફ અમેરિકાના 246માં સ્વતંત્રતા દિવસ પર રાષ્ટ્રપતિ જો બાઈડેન, ઉપરાષ્ટ્રપતિ કમલા હેરિસ અને યુએસએના લોકોને શુભેચ્છાઓ પાઠવી છે. પ્રધાનમંત્રી શ્રીએ ટ્વીટ કર્યું; "યુનાઈટેડ સ્ટેટ્સ ઑફ અમેરિકાના 246મા સ્વતંત્રતા દિવસ પર, @
પ્રધાનમંત્રીએ બર્મિંગહામ CWGમાં સિલ્વર મેડલ જીતવા બદલ બેડમિન્ટન ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ બર્મિંગહામ માં સિલ્વર મેડલ આ રમતને વધુ લોકપ્રિય બનાવવામાં અને આવનારા સમયમાં વધુ લોકો તેને અનુસરે તે સુનિશ્ચિત કરવામાં ઘણી આગળ વધશે."
પ્રધાનમંત્રીના અગ્ર સચિવે વાયુ પ્રદૂષણને નિયંત્રણમાં લેવા માટેના પગલાંઓની સમીક્ષા કરી

પ્રધાનમંત્રીના અગ્ર સચિવ ડૉ. પી. કે. મિશ્રાએ વાયુ પ્રદૂષણને નિયંત્રણમાં લેવા માટે પંજાબ, હરિયાણા અને દિલ્હી રાજ્ય દ્વારા લેવામાં આવેલા પગલાંઓની ફરી સમીક્ષા કરી હતી. ડૉ. મિશ્રાએ છેલ્લા 24 કલાકમાં આ રાજ્યોમાં આગ લાગવાના નવા કિસ્સાઓ અને ઠુંઠા બાળવાની સ્થિતિ અંગે લેવાયેલા વધારાના પગલાંઓની વિગતો માંગી હતી. પંજાબના મુખ્ય સચિવે જણાવ્યું હતું કે, જ્યાં હોટસ્પોટ્સ ઓળખવામાં આવ્યા છે તેવા વિવિધ જિલ્લાઓના નાયબ કમિશનરો સાથે મળીને તેઓ વ્યક્તિગત રીતે પરિસ્થિતિ પર દેખરેખ રાખી રહ્યા છે. તેમણે ઉમેર્યું હતું કે, વાયુ (પ્રદૂષણનું નિવારણ અને નિયંત્રણ) અધિનિયમ, 1981નું ઉલ્લંઘન કરનારાઓ વિરુદ્ધ એફઆઇઆર નોંધવામાં આવી રહી છે. આ કાયદાનું ઉલ્લંઘન કરવાની ઘટનાઓમાં રાજ્ય સરકાર જરૂરી દંડ કરીને આકરા પગલાં લઇ રહી છે. હરિયાણાના મુખ્ય સચિવે જણાવ્યું હતું કે, રાજ્યમાં ઠુંઠા બાળવાના કિસ્સાઓ વહેલામાં વહેલી તકે ઘટાડવા માટે મુખ્યમંત્રીએ તમામ સંબંધિત અધિકારીઓને નિર્દેશો આપ્યા છે. તેમણે એવો પણ ઉલ્લેખ કર્યો હતો કે, વાયુ પ્રદૂષણને નિયંત્રણમાં લેવા માટે વિવિધ ટીમો અવિરત ફિલ્ડમાં કામ કરી હતી. દિલ્હીના મુખ્ય સચિવે જણાવ્યું હતું કે, ફુવારાથી પાણીનો છંટકાવ વધારવામાં આવ્યો છે અને જ્યાં પરિસ્થિતિ સુધારવાની ખાસ જરૂર છે તેવા હોટસ્પોટ અને કોરીડોર ઓળખી કાઢવામાં આવ્યા છે. શહેરમાં ખુલ્લામાં કચરો ફેંકવાનું બંધ કરી દેવામાં આવ્યું છે અને આ માપદંડોનું ઉલ્લંઘન કરનારાઓને મહત્તમ દંડ ફટકારવામાં આવે છે. ભારતીય હવામાન વિભાગે સૂચવ્યું હતું કે, આગામી થોડા દિવસોમાં હવામાનની સ્થિતિ અનુકૂળ થવાની શક્યતા છે. પ્રધાનમંત્રીના અગ્ર સચિવે જરૂરિયાત અનુસાર આગોતરા પ્રભાવી પગલાંઓ લેવા પર ખાસ ભાર મૂક્યો હતો. તેમણે જણાવ્યું હતું કે, તાકીદે કામગીરી કરવા માટે એક ચોક્કસ તંત્રપ્રણાલી સ્થાપિત કરવાની જરૂર છે. વાયુ પ્રદૂષણને નિયંત્રણમાં લેવા માટે તમામ સંબંધિત લોકો દ્વારા કરાયેલા પ્રયાસોની તેમણે પ્રશંસા કરી હતી અને જણાવ્યું હતું કે, ટૂંકાગાળાના પગલાંઓ લીધા પછી, કાયમી અને લાંબાગાળાના ઉકેલ માટે એક ખાસ પ્રણાલી સ્થાપિત કરવામાં આવશે. આ બેઠકમાં પ્રધાનમંત્રીના અગ્ર સલાહકાર શ્રી પી. કે. સિંહા, કેબિનેટ સચિવ, પર્યાવરણ, વન અને આબોહવા પરિવર્તન સચિવ, કૃષિ સચિવ, કેન્દ્રિય પ્રદૂષણ નિયંત્રણ બોર્ડના ચેરમેન, ભારતીય હવામાન વિભાગના મહાનિદેશક, પંજાબ, હરિયાણા અને દિલ્હીના મુખ્ય સચિવો અને અન્ય વરિષ્ઠ અધિકારીઓએ ભાગ લીધો હતો.
પ્રધાનમંત્રી મોદીને સૌપ્રથમ ફિલિપ કોટલર પ્રેસિડેન્શિયલ પુરસ્કારથી સન્માનિત કરવામાં આવ્યાં

પ્રધાનમંત્રી શ્રી નરેન્દ્ર મોદીને આજે નવી દિલ્હીમાં 7 લોક કલ્યાણ માર્ગ સ્થિત આવાસ પર સૌપ્રથમ ફિલિપ કોટલર પ્રેસિડેન્શિયલ પુરસ્કાર એનાયત કરવામાં આવ્યો હતો. આ પુરસ્કાર ત્રણ આધારરેખા પીપલ, પ્રોફિટ અને પ્લેનેટ પર કેન્દ્રિત છે. આ પુરસ્કાર દર વર્ષે દેશનાં કોઈ એક નેતાને એનાયત કરવામાં આવે છે. આ પુરસ્કારનાં પ્રશસ્તિપત્રમાં જણાવવામાં આવ્યું છે કે, શ્રી નરેન્દ્ર મોદી દેશના ઉત્કૃષ્ટ નેતૃત્વ માટે પસંદ કરવામાં આવ્યાં છે. દેશ માટે અથાક ઊર્જાની સાથે એમની નિઃસ્વાર્થ સેવાનાં કારણે દેશે શ્રેષ્ઠ આર્થિક, સામાજિક અને ટેકનોલોજીકલ વિકાસ પ્રાપ્ત કર્યો છે, શ્રી મોદીનાં નેતૃત્વમાં ભારતની ઓળખ હવે નવીનતા અને મૂલ્ય સંવર્ધિત ઉત્પાદન કેન્દ્ર (મેક ઇન ઇન્ડિયા)ની સાથે ઇન્ફોર્મેશન ટેકનોલોજી, એકાઉન્ટિંગ અને ફાઇનાન્સ જેવી વ્યાવસાયિક સેવાઓનાં કેન્દ્ર સ્વરૂપે થઈ છે. પ્રશસ્તિપત્રમાં એમ પણ જણાવવામાં આવ્યું છે કે, તેમનાં દૂરદર્શી નેતૃત્વને કારણે સામાજિક લાભ અને નાણાકીય સમાવેશન માટે વિશિષ્ટ ઓળખ સંખ્યા, આધાર સહિત ડિજિટલ ક્રાંતિ (ડિજિટલ ઇન્ડિયા) થઈ શકી. તેનાથી ઉદ્યોગસાહસિકતા, વેપારી સુગમતા અને દેશ માટે 21મી સદીનો માળખાગત વિકાસ કરવામાં મદદ મળી છે. તેમાં મેક ઇન ઇન્ડિયા, સ્ટાર્ટઅપ ઇન્ડિયા, ડિજિટલ ઇન્ડિયા અને સ્વચ્છ ભારત જેવી પહેલોની ચર્ચા કરવામાં આવી છે, જેથી ભારત સમગ્ર દુનિયામાં સૌથી વધુ આકર્ષક ઉત્પાદન અને વેપારનાં કેન્દ્ર સ્વરૂપે બહાર આવ્યો છે. પ્રોફેસર ફિલિપ કોટલર નોર્થ વેસ્ટર્ન યુનિવર્સિટી, કેલોગ સ્કૂલ ઑફ મેનેજમેન્ટમાં માર્કેટિંગ માટે જગપ્રસિદ્ધ પ્રોફેસર છે. બિમારીનાં કારણે પ્રોફેસર કોટલરે અમેરિકાની જ્યોર્જિયામાં ઇમોરી યુનિવર્સિટીનાં ડૉ. જગદીશ શેઠને પ્રધાનમંત્રી નરેન્દ્ર મોદીને પુરસ્કાર એનાયત કરવા માટે મોકલ્યાં હતાં.
પ્રધાનમંત્રીશ્રીએ મહત્વાકાંક્ષી જિલ્લા કાર્યક્રમની સફળતા બાદ ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ આરોગ્ય, પોષણ, શિક્ષણ અને નિકાસ જેવા પરિમાણો પર મહત્વાકાંક્ષી જિલ્લા કાર્યક્રમની સફળતા બાદ ખુશી વ્યક્ત કરી છે. પ્રધાનમંત્રીશ્રીએ ટ્વીટ કર્યું; “વિવિધ પરિમાણો પર મહત્વાકાંક્ષી જિલ્લાઓની સફળતા – પછી તે આરોગ્ય, પોષણ, શિક્ષણ અથવા નિકાસ હોય -તે આનંદદાયક છે. એસ્પિરેશનલ ડિસ્ટ્રિક્ટ પ્રોગ્રામને કારણે લાખો લોકોના જીવનમાં પરિવર્તન આવ્યું તે જોઈને આનંદ થયો.
ઉપરાષ્ટ્રપતિ શ્રી હામિદ અન્સારીના વિદાય પ્રસંગે રાજ્યસભામાં પ્રધાનમંત્રીના સંબોધનનો મૂળપાઠ

આદરણીય સભાપતિ જી, એક દીર્ઘકાલીન સેવા બાદ, આજે આપ નવા કાર્યક્ષેત્રની તરફ પ્રયાણ કરશો એવો મને પૂર્ણ વિશ્વાસ છે, કેમ કે શારીરિક રીતે આપે પોતાની જાતને ઘણાં તંદુરસ્ત રાખ્યા છે. એક એવો પરિવાર જેનો લગભગ સો વર્ષનો ઈતિહાસ સાર્વજનિક જીવન રહ્યો છે, તેમના નાના, તેમના દાદા ક્યારેક રાષ્ટ્રીય પાર્ટીના અધ્યક્ષ રહ્યા, ક્યારેક સંવિધાન સભામાં રહ્યા, એક પ્રકારથી તમે એ પરિવારની પૃષ્ઠભૂમિમાંથી આવો છો, જેના પૂર્વજોનું સાર્વજનિક જીવનમાં, ખાસ કરીને કોંગ્રેસના જીવનની સાથે અને ક્યારેક ખિલાફત ચળવળની સાથે પણ ઘણી બધી સક્રિયતા રહી. તમારું જીવન પણ
મંત્રીમંડળે હોમલેન્ડ સીક્યોરિટી પર ભારત અને અમેરિકા વચ્ચે થયેલા મેમોરેન્ડમ ઓફ કો-ઓપરેશન (એમઓસી)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે હોમલેન્ડ સીક્યોરિટી માટે ભારત અને અમેરિકા વચ્ચે મેમોરેન્ડમ ઓફ કો-ઓપરેશન (એમઓસી) પર થયેલા હસ્તાક્ષરને આજે મંજૂરી આપી હતી. મેમોરેન્ડમ ઓફ કો-ઓપરેશન ભારત અને અમેરિકા વચ્ચે દ્વિપક્ષીય સુરક્ષા સંબંધોને વધારે મજબૂત કરશે તથા છ પેટા-જૂથો વચ્ચે સંકલન અને આદાનપ્રદાનમાં મદદરૂપ પણ થશે, જે બંને દેશો વચ્ચે હોમલેન્ડ સીક્યોરિટી ડાયલોગ હેઠળ રચવાની દરખાસ્ત છે.